

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 12.12.24

Δελτίο Τύπου

**Ο Δήμαρχος Λευκάδας, Ξενοφών Βεργίνης, υποδέχθηκε εθιμοτυπικά τον Πολιτιστικό Σύλλογο Νέα Χορωδία Λευκάδας**

Με ιδιαίτερη χαρά, ο Δήμαρχος Λευκάδας, κ. Ξενοφών Βεργίνης, υποδέχθηκε σήμερα στο Δημαρχείο το νέο Δ.Σ του Μουσικοχορευτικού Ομίλου **Νέα Χορωδία Λευκάδας**. Στη συνάντηση που πραγματοποιήθηκε σε εγκάρδιο κλίμα, συζητήθηκαν οι τρέχουσες δράσεις του συλλόγου, οι επερχόμενες πολιτιστικές εκδηλώσεις, καθώς και ζητήματα που αφορούν την ενίσχυση του πολιτιστικού έργου στην πόλη μας.

Ο Δήμαρχος εξέφρασε την εκτίμησή του για τη μακροχρόνια προσφορά της Νέας Χορωδίας Λευκάδας στη διατήρηση και την ανάδειξη της πολιτιστικής κληρονομιάς του νησιού μας. Επανέλαβε, δε, τη στήριξη του Δήμου στις πρωτοβουλίες που προάγουν τον πολιτισμό και ενισχύουν την κοινωνική συνοχή.

Από το Δήμο Λευκάδας